یوفا شامپیون‌لار لیگینده 1/4 فینالین ایلک ماتچ‌لارینا یئکون وورولوب.
آخیرینجی اویون گونونده ده ایکی قارشیلاشما کئچیریلیب.
تورنیرین سون غالیبی "رئال مادرید" ایسپانیادا اینگیلتره‌نین "چلسی" تیمینی 2 جاواب‌سیز گل ایله مغلوب ائدیب. "کرال کلوبو"ندان 22-جی دقیقه‌ده کریم بنزما و 74-جو دقیقه‌ده مارکو آسنسیو فرقلنیب‌لر. 59-جو دقیقه‌ده چلسی-نین ترکیبینده بن چیلوئل بیرباشا قیرمیزی ورقه آلا‌راق، تیمینی آزلیقدا قویوب.
دیگر اویون ایسه ایتالیادا "میلان" و "ناپولی" آراسیندا باش توتوب. قارشیلاشمانین تالعینی 1 گل حل ائدیب. 40-جی دقیقه‌ده اسماعیل بنناسر رقیب قاپی‌سینا یول تاپا‌راق، میلان تیمینه غلبه قازاندیریب. 75-جی دقیقه‌ده قوناق‌لاردان آندره زامبو آنگیسا ایکینجی ساری ورقه ایله میدان‌دان قووولوب.
جاواب اویون‌لاری آوریلین 18-ده اولا‌جاق.
شامپیونلار لیگی
1/4 فینال، ایلک اویون‌لار
12 آوریل
22:00 "رئال مادرید" (ایسپانیا) - "چلسی" (اینگیلتره) - 0:2
گل لار : کریم بنزما، 22. مارکو آسنسیو، 74
قیرمیزی ورقه: بن چیلوئل، 59 ("چلسی")
داور: فرانسوا لوتکسیه (فرانسا)
مادرید، ""سانتیاگو برنابئو" ایستادیومو
22:00 "میلان" (ایتالیا) - "ناپولی" (ایتالیا) - 0:1
گل: اسماعیل بنناسر، 40
قیرمیزی ورقه: آندره زامبو آنگیسا (ناپولی)
داور: ایستوان کواکس (رومانیا)
میلان، "سن سیرو" ایستادیومو
قئید ائدک کی، 1/4 فینالین ایلک اویون‌لاریندا "مانچئستئر سیتی" اینگیلتره‌ده آلمانیا "باواریا"سینا 3:0، ایتالیا "اینتئر"ی ایسه پورتوقالیادا "بئنفیکا"یا 2:0 حسابی ایله قالیب گلیب.
